Eurovision laulukilpailu 2014

Eurovision laulukilpailu 2014 oli järjestyksessään 59. . Kilpailu järjestettiin Kööpenhaminan B&W Hallernella, , Emmelie de Forestin voitettua  kilpailun kappaleella ”Only Teardrops”. Tämä oli kolmas kerta, kun Tanska isännöi kilpailua. Edellisen kerran Tanska isännöi kilpailua vuonna .

Kilpailuun osallistui 37 maata. 10. toukokuuta 2013 järjestäjien lehdistötilaisuudessa johtava tarkastaja Jon Ola Sand kommentoi, että hän toivoo vuoden 2013 kilpailusta pois jättäytyneiden maiden paluuta ja että EBU keskustelee paluusta maiden kanssa. Semifinaalit järjestettiin 6. ja 8. toukokuuta, finaali 10. toukokuuta; alun perin kilpailu oli suunniteltu järjestettäväksi viikkoa myöhemmin.

Isäntäkaupungiksi harkittiin Kööpenhaminaa, Herningiä ja Horsensia, mutta lopulta DR ilmoitti 2. syyskuuta 2013, että kilpailut järjestetään Kööpenhaminan B&W Hallernella. Kilpailun isännöi Tanskan kansallinen tv-toimittaja DR, joka määräsi Pernille Gaardbon vuoden 2014 kilpailun vastaavaksi tuottajaksi. Kilpailun juonsivat Lise Rønne, Nikolaj Koppel ja Pilou Asbæk.

Kilpailun voitti Itävallan Conchita Wurst kappaleella ”Rise Like a Phoenix”. Suomea edusti Softengine kappaleella ”Something Better”. Suomi teki vuoden 2006 voiton jälkeisen ennätyksensä sijoittumalla sijalle 11. Lisäksi sijoitus oli osallistujamäärään suhteutettuna Suomen kaikkien aikojen toiseksi paras.  

Suomessa Yle TV2:n ensimmäisen semifinaalin lähetystä seurasi suorana keskimäärin 353 000, toista semifinaalia 648 000 ja finaalia keskimäärin 1,1 miljoonaa henkilöä. Parhaimmillaan finaalilla oli yli kaksi miljoonaa katsojaa.

Tapahtumapaikka 
Lisätietoja isäntäkaupungista, katso Kööpenhamina.

Tanskan yleisradioyhtiö DR ilmoitti 2. syyskuuta valinneensa Kööpenhaminan isäntäkaupungiksi. Kilpailu järjestettiin entisellä laivatelakalla, Refshaleøenilla B&W Hallernessa. Tapahtumapaikkaa muokattiin kilpailua varten: ympäröivästä alueesta tuli "Euroviisusaari", johon rakennettiin lehdistökeskus ja muita palveluita.

Kööpenhaminan kaupunginjohtaja Frank Jensen ilmoitti elokuun lopulla, että kaupunki osallistuisi kilpailun järjestämiseen 40 miljoonalla Tanskan kruunulla. Hän myös tiedotti, että kilpailusta olisi tarkoitus tehdä ympäristöystävällisin tähän asti järjestetyistä kilpailuista, sillä Kööpenhamina on valittu Euroopan vihreäksi pääkaupungiksi vuodelle 2014.

Valintavaihe 
Ehdolla vuoden 2014 Eurovision laulukilpailun isäntäkaupungiksi oli 3 kaupunkia: Kööpenhamina, Herning ja Horsens.

Formaatti

Semifinaaleihin jako
Maiden jakaminen semifinaaleihin järjestettiin 20. tammikuuta 2014. Koska Kööpenhamina on maantieteellisesti lähellä sekä Ruotsia että Norjaa, nämä päätettiin sijoittaa eri semifinaaleihin, jotta kummastakin maasta tuleville vierailijoille riittäisi lippuja. EBU suoritti arvonnan, jonka seurauksena Ruotsi esiintyi ensimmäisessä ja Norja toisessa semifinaalissa. Israel pyysi saada esiintyä toisessa semifinaalissa ensimmäiselle semifinaalipäivälle osuneen kansallisen pyhäpäivänsä takia. Aiempien vuosien tapaan jäljelle jääneet maat automaattisia finaalimaita (Ranska, Saksa, Italia, Espanja, Tanska ja Iso-Britannia) lukuun ottamatta jaettiin lisäjännityksen luomiseksi edellisten yhdeksän vuoden äänestystapojensa mukaisesti ryhmiin.

Kuten edellisvuonna, myös vuoden 2014 kilpailussa tuottajat päättivät semifinaalien ja finaalin esiintymisjärjestyksen.

Graafinen design
Kööpenhaminan euroviisujen logo oli sininen timantti ja tunnuslause #JoinUs (suom. #LiityJoukkoomme). Virallisena tunnuskappaleena oli Emmelie de Forestin laulama "Rainmaker".

Osallistujat 
37 maata osallistui vuoden 2014 euroviisuihin.

Palaavat artistit
  - Paula & Ovi edustivat Romaniaa vuonna 2010 kappaleella "Playing With Fire" sijoittuen 162 pisteellä kolmanneksi.
  - Valentina Monetta edusti San Marinoa jo kolmannen kerran peräkkäin. Vuonna 2012 hän edusti San Marinoa kappaleella "The Social Network Song" ja sijoittui ensimmäisessä semifinaalissa 31 pisteellä sijalle 14. Vuoden 2013 euroviisuissa hän oli kappaleella "Crisalide (Vola)" toisessa semifinaalissa 47 pisteellään 11. ja karsiutui näin finaalista.

Semifinaali 1 
Espanja, Ranska ja Tanska äänestivät tässä semifinaalissa . 10 kappaletta jatkoi finaaliin .

Semifinaali 2 
Iso-Britannia, Italia ja Saksa äänestivät tässä semifinaalissa.. 10 kappaletta jatkoi finaaliin.

Finaali 

Finaalin voittaja ratkaistiin kaikkien osanottajamaiden (myös 1. ja 2. semifinaalissa karsiutuneilla mailla oli äänioikeus finaalissa) antamien pisteiden perusteella. Jokainen osallistujamaa antoi finaalin parhaina pitämilleen kappaleille pisteitä: 12 (paras), 10, 8, 7, 6, 5, 4, 3, 2 ja 1.

Jokaisen osallistujamaan antamat pisteet laskettiin kansallisten tuomaristojen ja yleisön puhelinäänien perusteella, suhteessa 50% tuomaristolta ja 50% yleisöltä.

Kaikkien kansallisten tuomaristojen jäsenten (5 henkilöä/maa) nimet oli julkistettu etukäteen.

Suomen kansalliseen euroviisutuomaristoon kuuluivat: tuomariston puheenjohtaja, muusikko ja Suomen euroviisuedustaja vuodelta 1991 Kaija Kärkinen, sanoittaja Saara Törmä, tuottaja Rauli Eskolin, radio-dj Jaako Hurme ja laulaja Clarissa.

Finaalin esiintymisjärjestys julkistettiin toisen semifinaalin jälkeen.

Muut maat

Palaavat maat
  - Portugali palasi kilpailuun vuoden tauon jälkeen.
  - Puola palasi kilpailuun kahden vuoden tauon jälkeen.

Maat, jotka eivät osallistuneet vuonna 2014
  - Andorran yleisradioyhtiö RTVA ilmoitti 6. syyskuuta 2013, ettei osallistuisi vuoden 2014 Eurovision laulukilpailuun taloudellisten ongelmien ja tiukan budjetin vuoksi.
  - Bosnia ja Hertsegovinan televisioyhtiö BHRT kertoi 18. marraskuuta, että palaisi vuoden tauon jälkeen Eurovision laulukilpailuun, mutta perui ilmoituksensa kuukautta myöhemmin.
  - Bulgarian yleisradioyhtiö BNT ilmoitti 22. marraskuuta, että vetäytyisi taloudellisten ongelmien vuoksi.
  - Kosovon yleisradioyhtiö RTK ei ole EBU:n jäsen, mikä on vaatimuksena kilpailuun osallistumiseksi. Maa ei voi liittyä EBU:hun ennen kuin on jäsenenä ITU:ssa. Tämä puolestaan ei tunnusta Kosovoa itsenäiseksi.
  - Kroatian yleisradio yhtiö HRT ilmoitti 19. syyskuuta 2013, että aikoisi vetäytyä Euroviisuista huonon taloustilanteen ja huonojen tulosten takia. HRT kuitenkin harkitsi kilpailulähetysten näyttämistä televisiossa.
  - Kyproksen yleisradioyhtiö CyBC ilmoitti 3. lokakuuta 2013, ettei Kypros osallistuisi vuoden 2014 Euroviisuihin talousvaikeuksien vuoksi.
  - Liechtensteinin yleisradioyhtiö 1FLTV ilmoitti 10. syyskuuta, ettei sillä olisi aikeita liittyä EBU:hun.
  - Luxembourgin yleisradioyhtiö RTL ilmoitti 24. heinäkuuta 2013, ettei maa palaisi euroviisuihin vuonna 2014.
  - Marokon yleisradioyhtiö SNRT ilmoitti 11. syyskuuta 2013, ettei aikoisi palata vuonna 2014 Eurovision laulukilpailuun. Maa ei kuitenkaan sulkenut pois mahdollisuutta palata jokin päivä Euroviisuihin.
  - Monacon yleisradioyhtiö TMC ilmoitti 17. syyskuuta, ettei Monaco palaisi euroviisuihin vuonna 2014.
  - Serbian yleisradioyhtiö RTS ilmoitti 22. marraskuuta, ettei se osallistuisi vuoden 2014 kilpailuun taloudellisten vaikeuksien vuoksi.
  - Slovakian yleisradioyhtiö RTVS ilmoitti syyskuussa, että maa ei palaisi euroviisuihin vuonna 2014.
  - Tšekin yleisradioyhtiö TC ilmoitti, ettei Tšekillä olisi suunnitelmia osallistua vuoden 2014 Euroviisuihin.
  - Turkin yleisradioyhtiö TRT ilmoitti 14. syyskuuta 2013, ettei sillä olisi aikeita palata Euroviisuihin vallitsevilla äänestys- ja "Big Five" -säännöillä.

Katso myös 
Uuden Musiikin Kilpailu 2014

Lähteet

Aiheesta muualla 

 Virallinen sivusto 
 Yleisradion sivusto 
 Virallinen YouTube-kanava 
 

Seulonnan keskeiset artikkelit